POLICE TO BUY DDA FLATS: डीडीए हाउसिंग स्कीमः दिल्ली पुलिस नरेला की MIG फ्लैट्स खरीदेगी - delhi police to buy dda flats in narela area | Navbharat Times
ELECTION_TOPBAND_1571896553094
delhi police to buy dda flats in narela area
नवभारत टाइम्स | Updated: 04 Aug 2019, 09:52:49 PM IST
आम लोगों ने भले डीडीए की हाउसिंग स्कीम-2019 में नरेला के फ्लैट्स को नकार दिया हो, लेकिन अब दिल्ली पुलिस ने डीडीए के इन एमआईजी फ्लैट्स को खरीदने की तैयारी की है। इस स्कीम में एमआईजी के वसंत कुंज में 579 और नरेला में 976 फ्लैट शामिल किए गए थे। आवेदकों ने वसंत कुंज के लिए पहला और नरेला के लिए दूसरा विकल्प भरा। अब ड्रॉ निकलने के बाद नरेला में एमआईजी फ्लैट पाने वाले उसे लौटाने के लिए पूछताछ कर रहे हैं। ऐसे में बड़ी संख्या में नरेला के एमआईजी फ्लैट वापस होने की संभावना है।
नरेला के करीब 8164 एलआईजी और 7500 ईडब्ल्यूएस फ्लैटों के प्रति भी डीडीए को अच्छा रिस्पांस नहीं मिला था। एलआईजी में फ्लैटों की कुल संख्या से करीब तीन हजार कम आवेदन मिले, जबकि ईडब्ल्यूएस के लिए केवल 954 आवेदन ही मिल पाए। इनके आवंटी भी फ्लैट लौटाने को लेकर डीडीए में पूछताछ कर रहे हैं। डीडीए को पहले ही दिन नरेला के लिए 30 से ज्यादा फ्लैट वापसी करने के आवेदन मिल गए थे। इसके बाद डीडीए ने फ्लैट सरेंडर करने के लिए ऑनलाइन आवेदन करने के लिए ऐप लॉन्च किया।
डीडीए के उपाध्यक्ष तरुण कपूर के अनुसार, दिल्ली पुलिस उनके एमआईजी फ्लैट खरीदना चाहती है। पहले भी दिल्ली पुलिस डीडीए के एमआईजी फ्लैट ले चुकी है। हालांकि साथ ही कपूर ने यह भी कहा कि एमआईजी से ज्यादा बड़ी समस्या एलआईजी और ईडब्ल्यूएस श्रेणी के फ्लैट हैं, जिनके लिए खरीदार मिल ही नहीं रहे हैं।
Web Title delhi police to buy dda flats in narela area(News in Hindi from Navbharat Times , TIL Network)
और जानें:नरेला में फ्लैटदिल्ली पुलिसPOLICE TO BUY DDA FLATSNARELA MIG FLATSDDA Housing schemeDDA flatsPower Road and water Delhi NewsPower Road and water Delhi News in HindiPower Road and water Delhi Latest NewsPower Road and water Delhi Headlinesबिजली-सड़क-पानी समाचार